ไปหาครั้งก่อนให้ยาซิโฟรฟลอกซาซินเรากินยานี้ำม่สม่ำเสมอเเล้วเชื้อดื้อยาเราอาจมีดื้อยาด้วยเราเลยมากินสม่ำเสมอเเล้วเรารู้สึกว่าไม่ยอมหายควรทำอย่างไร เเละเราไปหาล่าสุดให้ครีมโคลไตรมาโซลจะรักษาเชื้อเเบคที่เรียได้ไหมครับ
สวัสดีค่ะ ยาโคลไตรมาโซล เป็นยาต้านเชื้อราที่ใช้รักษาการติดเชื้อราตามอวัยวะต่าง ๆ เช่น ผิวหนัง ปาก และช่องคลอด รวมไปถึงรักษาโรคกลาก โรคน้ำกัดเท้า หรืออาจนำมาใช้รักษาโรคอื่น ๆ นอกเหนือจากนี้ตามดุลยพินิจของแพทย์ ซึ่งยาตัวนี้ควรใช้เป็นระยะเวลาสั้นๆจนโรคหายขาด ไม่ใช้ต่อเนื่องเอง และยาไม่ได้มีฤทธิ์ในการฆ่าเชื้อแบคทีเรียส่วนยาฆ่าเชื้อซิโพรฟลอกซาซินนั้น ก็เป็นยาฆ่าเชื้อที่ควรใช้ภายใต้การดูแลของแพทย์เป็นระยะเวลาสั้นๆ ใช้ให้ครบ เพื่อป้องกันการดื้อยา เพราะการที่กินยาไม่ครบ หรือกินยาไม่ตรงกับโรค จะทำให้เชื้อโรคบางกลุ่มโตขึ้นมา และดื้อต่อการรักษาต่อไปในอนาคตดังนั้นถ้าหลังกินยาไปแล้ว ยังมีอาการหรือมีปัญหาใดๆ ควรกลับไปพบแพทย์ที่ดูแลเพื่อตรวจประเมิน ไม่เอายาเก่าที่เคยได้กับภาวะอื่นๆมาใช้เอง หรือถ้าใช้ยาที่แพทย์ให้มาเพื่อรักษาภาวะนี้แต่ใช้ไปแล้วไม่ดีขึ้น ก็ควรกลับไปประเมินซ้ำค่ะ